บาทเปิด 34.56/60 บาทต่อดอลล่าร์ รอปัจจัยใหม่
เงินบาทเปิดตลาด 34.56/60 บาทต่อดอลล่าร์ รอปัจจัยใหม่ จับตาตัวเลขจ้างงานนอกภาคเกษตรสหรัฐฯศุกร์นี้
30 ส.ค. 2559

เงินบาทเปิดตลาด 34.56/60 บาทต่อดอลล่าร์ รอปัจจัยใหม่ จับตาตัวเลขจ้างงานนอกภาคเกษตรสหรัฐฯศุกร์นี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.56/60 บาท/ดอลลาร์ แข็งค่า เล็กน้อยจากช่วงเย็นวานนี้ที่ปิดตลาดที่ระดับ 34.60/61 บาท/ดอลลาร์
วันนี้ยังไม่มีปัจจัยสำคัญที่จะมีผลต่อการเคลื่อนไหวของค่าเงินบาทมากนัก คงต้องรอดูระหว่างวันว่าจะมี flow เข้ามามากน้อยเพียงใด ขณะที่ต้องติดตามการประกาศตัวเลขเศรษฐกิจสำคัญของสหรัฐฯ ในช่วงปลายสัปดาห์นี้ คือ การจ้างงานนอกภาคเกษตร (Nonfarm Payroll) เดือนส.ค.
"วันนี้ปัจจัยยังไม่มีอะไรเป็นพิเศษ ทิศทางค่าบาทนั้น คงรอดูระหว่างวันว่าจะมี flow เข้ามามากน้อยแค่ไหน" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 34.50-34.65 บาท/ดอลลาร์